 

JUHTUMIUURING
Teema: Mehaanilise töötlemise tehnoloogia valik juhtumipõhiselt
Sissejuhatus
Kaasaegses töötlevas metallitööstuses ja masinaehituses nagu ka igas tootmises peab juhtumi uuring olema süsteemne, võtma arvesse tehnoloogilised, majanduslikud ja organisatsioonilised aspektid. Juhtumi hea uuring ei ole lihtsalt kirjeldus, vaid analüüs.
Juhtumi probleem
Käsitletakse konkreetset koostu, mille valmistamine on võimalik kahel klassikalisel meetodil. Sageli tehakse valik täpsema analüüsita. Käsitletava juhtumi puhul on ülesandeks määrata optimaalne koostu koostamise ja mehaanilise töötlemise tehnoloogia e kõige paremini sobivad seadmed ja rakistus konkreetse koostu valmistamiseks. Selel 1 on kujutatud lihtsat lehtmaterjalist valmistatavat metallkonstruktsiooni, mille olulisteks komponentideks on alusplaat ning kaks külgplaati (püsttoed). Detailid liidetakse omavahel keevisõmblustega. Kummaski külgplaadis on ava läbimõõduga 70H7, nõutav on avade samatelgsus 0,05 mm. Toodangumaht: 100 koostu kuus.

Tavaliselt töödeldakse mehaaniliselt koostude koordineeritud mõõtmetega või tolereeritud asenditäpsusega elemente nagu täpsed avad või tasa- ja kujupinnad pärast koostamist. Sellega lihtsustatakse detailide eelnevat töötlemist ja koostamisprotsessi, kuna töötlemisel pärast koostamist saavutatakse mõõteahela sulgeva lüli ja koostu elementide täpsus. Mõnel juhul ei ole valik erinevate võimaluste vahel iseenesest mõistetav, nii ka antud näites – ettevõttes on vajalik seade, töötlemiskeskus e sisetreipink reeglina väga koormatud, ning otsustada on vaja muu tehnoloogia rakendamise üle, ja otsuse tegemine eeldab analüüsi. 
Juhtumiuuring on abiks optimaalse tehnoloogilise skeemi valikul sõltuvalt juhtumi asjaoludest. 
Uuringu käigus toimub arutelu, kas kasutada:
- suuremat rahalist kulu tekitavat, kuid ettevõttes tihtipeale oluliste tellimustöödega koormatud töötlemiskeskust (skeem 1), 
- või valida täpsemat koostamisrakist nõudev konservatiivsem tehnoloogia, sageli vähem koormatud, lihtsama seadme, nt konventsionaalse freespingi rakendamisega (skeem 2).
Uuringu parameetriteks kahe võrreldava skeemi puhul on  koostamisrakise omahind, valmistamise tööjõukulud ja seadmete koormus ettevõtte tootmises.
Rakise konstruktsiooni valik
Koostamisrakise projekteerimisel võib lähtuda küllaltki tüüpilisest lahendusest: rakis kujutab endast alusplaati kahe toega, vt sele 2 „Rakise skeem“. Tugede tolereeritud avadesse asetatakse torust valmistatud torn ø70g7. Kasutades detailide asendit määravaid (selel kujutamata) tugiplaate ja distantsrõngaid lukustatakse ja punktitakse e eelkeevitatakse koostatavad detailid. Rakise konstruktsioon on mõlema skeemi puhul sarnane. Erineb vaid täpsus – skeemi 1 puhul piisab koostamiseks madalamast täpsusest – ja rakise omahind on märksa madalam, skeemi 2 puhul on rakise elemendid nagu lähte- ja tugiplaadid, avad lõplikult töödeldud detailide paigaldamiseks kordades kitsamate tolerantsidega.

Sele 2. Rakise skeem




Tehnoloogiliste skeemide võrdlus
· Tehnoloogiline skeem 1

Avasid ø70H7 töödeldakse pärast metallkonstruktsiooni koostamist suhteliselt lihtsas koostamisrakises ja sellele järgnevast keevitamist lõplikult töötlemiskeskuses (sisetreipingis) ühe läbimiga kõrge geomeetrilise- ja asenditäpsusega ning hea pinnasiledusega (Ra 3,2 µm). Sellega tagatakse koostu avade täpsus ja samatelgsus.
Kahest kirjeldatud lihtsast tehnoloogilisest skeemist eelistataksegi pikalt mõtlemata tihti skeemi 1, kuna siin välditakse keerulisema ja kallima koostamisrakise valmistamist, pealegi on kaasaegsetel masinaehitustehasetl seadmepargis vajalikud sisetreipingid selliste koostude avade töötlemiseks. 
· Tehnoloogiline skeem 2

Avasid ø70H7 töödeldakse nõutava (lõpliku) täpsusega ja pinnakvaliteediga vasakpoolses ja parempoolses püsttoes ühekaupa enne koostamist väiksemas tööpingis (nt horisontaalfreespingis), mille võimekus on küll madalam, kuid siiski piisav kirjeldatava skeemi realiseerimiseks. Lõplikult töödeldud avade nõutava samatelgsuse tagamiseks peab koostamisel kahe külgplaadi omavahelist asendit enne keevitamist rihtima. Selle operatsiooni teostamiseks peavad rakise paigalduspinnad olema märksa täpsemad kui skeemi 1 puhul. Avade samatelgsuse tagamiseks kasutatakse täpseid torne komplektis distantspukside ja kinnititega. Sellega välditakse koostu töötlemist sisetreipingis.
Juhtumiuurungu sisu
Variantide võrdlemiseks peab määrama mõlema skeemi realiseerimiseks vajalikud operatsioonid ja koostama vastavalt kaks tehnoloogiakaarti. Kõigepealt lähtutakse etteantud toodangu mahust – 100 koostu. Juhtumiuuring nõuab analüüsi, intuitiivne valik ei ole kasuks.
Tehnoloogiakaartide alusel arvutatakse maksumus kahe variandi (skeem 1 ja 2) kohta.  Rutiinseid arvutusi ja tehnoloogiakaardi koostamist käesoleva juhtumiuuringu kirjeldamisel ei ole vajadust näidata, kuid nende tulemused koondatakse võrdlustabelisse allpool. Materjalikulu  ei arvestata, kuna on võrreldav, üldkulud sisalduvad seadmega seotud kuludes e seadme tunnihinnas. Tehnoloog ja tootmisjuht saavad teha õige valiku ja omandavad selge ettekujutuse valitud skeemi eelistest.



Tabel 1. Valmistamise kahe skeemi võrdlus

Tabelist 1 tuleneb, et rakise ja koostu valmistamiseks tehtavate kulude suurus on võrreldav (erinevus vaid ca 4,7%). Selline väike erinevus ei tohi olla määrav töötlemisskeemi valikul, sest kaalukamad mõjurid võivad olla seotud töötlemiskeskuse koormusega ja vajadusega kasutada seda vaid keerulisemate ja täpsemate koostude töötlemisel.
Juhtumi uuringu loogika nõuab kontrollarvutusi, mil võetakse arvesse erinevad toodangu mahud – 10, 50, 100, 200 ja 400 koostu kuus. Kontrollarvutused aitavad paremini mõista, millise juhtumi (toodangu mahu) puhul on ühel või teisel skeemid eelised.
Arvutuste tulemused on koondatud tabelisse 2. 
Tabel 2. Valitud töötlemisskeemi mõju omahinnale erinevate tootmismahtude puhul 

	Partii, n
	Skeem 1
	Skeem 2

	tk
	
	

	
	
	
	
	
	
	

	
	Tööjõukulu
	Rakis
	Kokku
	Tööjõukulu
	Rakis
	Kokku

	10
	833
	460
	1293
	598
	2400
	2998

	50
	4167
	460
	2998
	2992
	2400
	5392

	100
	8333
	460
	8793
	5983
	2400
	8383

	200
	16667
	460
	17127
	11367
	2400
	13767

	400
	33333
	460
	33793
	23933
	2400
	26333






Juhtumiuuringu järeldus
Lihtsate koostude 100se partii valmistamise omahind skeemi 1 ja 2  alusel on peaaegu sama -  summaarsed kulud (materjalideta) praktiliselt võrreldavad – erinevus vaid 4,7%. Tabelist 2 nähtub, et koostamisel lihtsamas rakises ja täpsete avade töötlemisel suurema võimekusega töötlemiskeskuses (sisetreipingis) on valmistamise kulud praktiliselt samad  kui koostamisel keerulisemas rakises ja täpsete avade töötlemisel madalama võimekusega freespingis. Seda aga vaid teatud tootmisprogrammi puhul. 
Antud juhul on selleks tootmismaht 100 koostu. Näites ongi see kogus nn murdepunktiks. Tabel 2 näitab ilmekalt, et suurema võimekusega sisetreipingi rakendamisega (skeem 1) ei anna olulist eelist võrreldes konventsionaalse meetodiga (skeem 2) – mehaaniline töötlus märksa kulukam, koostamisrakise valmistamine tunduvalt soodsam.
Väiksemate partiide puhul on efektiivsem skeem 1, suuremate partiide puhul skeem 2, mis kinnitab väidet, et töötlemiskeskuste kasutamine on efektiivne väikeseeria tingimustes ja suurseeria tingimustes annavad spetsialiseeritud või spetsiaalsed tööpingid parema tulemuse, vaatamata sellele, et teisel juhul on rakise omahind kõrgem. Rakise kõrgem hind jaotub suurema arvu toodete peale.
Teostatud uuring näitab analüüsi vajalikkust, sest erinevate juhtumite mitmed asjaolud võivad mõjutada otsust.   
Juhtumiuuring on oluline ettevõtte strateegia kujundamisel ning on abiks erinevate situatsioonide modelleerimiseks.
Hindamiskriteeriumid:
TME008 õppeaine ÕV2 ja ÕV3 hindamiskriteeriumite alusel (vt Tahvlis)

Skeem 1 Skeem 2

Partii Seadme TööjõuTunnihindTükiaeg Hind Seadme Tööjõu TunnihindTükiaeg Hind

Operatsioon, tegevus suurus n,tunnihindtunnihind kokku materjalitatunnihindtunnihind kokku materjalita

 tk euro/h euro/h euro/h min euro euro/h euro/h euro/h min euro

Alusplaadi 600x600 plasmalõikus 100 60 15 75 8 1000 60 15 75 8 1000

2 külgtoe plasmalõikus 100 60 15 75 12 1500 60 15 75 12 1500

2 ava 70H7 töötlus freespingis 100 0 0 0 0 0 70 15 85 4 567

Jäikusribide plasmalõikus, kompl 100 60 15 75 6 750 60 15 75 6 750

2 tugirõnga plasmalõikus 100 60 15 75 4 500 60 15 75 4 500

Koostamine 100 0 20 20 25 833 0 20 20 20 667

Keevitamine 100 50 25 75 8 1000 50 25 75 8 1000

2 ava 70H7 töötlus sisetreipingis 100 150 15 165 10 2750 0 0 0 0 0

Kulu materjalita, kokku 8333 5983

Rakise hind, euro 460 2400

Hind materjalita, kokku 8793 8383


